סמל המועדון הישן
**מועדון כדורגל קאיראט אלמטי** (בקזחית: **Қайрат-Алматы футбол клубы**, **Qaırat Fýtbol Klýby**) הוא מועדון כדורגל קזחי מהעיר אלמטי, שמתמודד בליגת העל הקזחית, הליגה הבכירה בקזחסטן.

המועדון נוסד בשנת 1954 בשם **לוקומוטיב אלמה אטה** על בסיס מועדון הכדורגל **דינמו אלמה אטה** שנוסד ב-23 בנובמבר 1952. המועדון שינה את שמו ל**אורוז'איי** בשנת 1955 ואחר כך ל**קאיראט אלמטי** בשנת 1956. מגרש הבית הוא האצטדיון המרכזי שהוא בעל קיבולת של 23,804 צופים. צבעי מדי הבית של הקבוצה הם צהוב ושחור.

הקבוצה הייתה הקבוצה הקזחית המובילה בעידן הסובייטי והמועדון הקזחי היחיד אי פעם שהתחרה בליגת העל הסובייטית, אחרי שזכה בליגה הסובייטית הראשונה (הליגה השנייה בברית המועצות) בשנת 1976 ובשנת 1983. מסיבה זו המועדון כונה בשם "המועדון הלאומי" והיה המועדון הפופולרי ביותר בקזחסטן. בשנת 1986 המועדון סיים את העונה במקום השביעי בליגת העל הסובייטית, המקום הגבוה ביותר בכל הזמנים עבור מועדון קזחי בליגות הסובייטיות ובסך הכל המועדון בילה 24 עונות בליגת העל הסובייטית, שיא לקבוצה ממרכז אסיה.

המועדון זכה שלוש פעמים באליפות ליגת העל הקזחית, תשע פעמים בגביע הקזחי, פעמיים פעמים בסופרקאפ ופעם אחת בגביע הפדרציה הסובייטי. יריבתה המושבעת הוא מועדון "אסטנה" והמשחק ביניהן נחשב למשחק הקלאסיקו הקזחי.

היסטוריה
--------

קאיראט אלמטי, ביחד עם המועדונים אירטיש פבלודר ואסטנה מהווים את המועדונים המובילים בקזחסטן. הקבוצה זכתה בשתי אליפויות ליגת העל הקזחית בשנים 1992 ו-2004 וכן זכתה בגביע הקזחי בשנים 1992, 1996, 1999, 2001, 2003, 2014 ו-2015.

עם הצטרפות פדרציית הכדורגל של קזחסטן לאופ"א, קאיראט אלמטי הפך למועדון הקזחי הראשון שהשתתף בתחרות קבוצות אירופית כלשהי, בהשתתפותו במוקדמות ליגת האלופות בעונת 2005/2006. הקבוצה ניצחה במשחק הראשון את ארטמדיה ברטיסלבה בתוצאה 0–2 אך במשחק השני הפסידה 1–4 ולכן לא העפילה לשלב המוקדמות השני.

### המשבר הכלכלי (2007-2009)

בסוף עונת 2006, נותן החסות הראשי של המועדון, "קזחסטן טמיר ז'וליי" (חברת הרכבות הלאומית של קזחסטן), עזב. זה זירז משבר פיננסי שנמשך עד תחילת עונת 2007. כתוצאה מכך, רוב השחקנים של המועדון עברו לקבוצות אחרות. המועדון נכנס לעונת 2007 עם קבוצה מנוסה וצעירה. בחודש יולי 2007, קבוצת משקיעים פרטיים השתלטה על המועדון והשקיעה כ-4 מיליון דולר במועדון. המועדון התקדם לרבע גמר הגביע הקזחי, אבל בליגה הוא היה קרוב מאוד לירידה לליגה השנייה, לאחר שסיים במקום השלושה עשר בעונה זו. בתחילת שנת 2009, המועדון הכריז על עצמו שפשט את הרגל והורד לליגה הקזחית הראשונה (הליגה השנייה בקזחסטן). בחודש נובמבר 2009, קאיראט אלמטי זכתה באליפות הליגה הקזחית הראשונה וחזרה לליגת העל הקזחית.

### ההתחדשות

בשנת 2009 70% ממניות הקבוצה נרכשו על ידי חברת קזרוסגז שבבעלות האוליגרך הקזחי קאיראט בורנבאייב. הקבוצה רכשה שחקנים חדשים לרבות כוכבים כמו אנטולי טימושצ'וק ואנדריי ארשבין והפכה לאחת הקבוצות המובילות בכדורגל הקזחי ובעונת 2016/2017 סיימה כסגנית האלופה ושחקנה באורג'ן איסלאמחאן היה בין המבקיעים הגדולים של הליגה.

בשנים הבאות קאיראט זכתה 4 פעמים בגביע הקזחי (2014, 2015, 2017, 2018) במה שהביא את סך הזכיות שלה ל-9, היא סיימה כסגנית אלופה במשך 5 עונות רצופות (2015, 2016, 2017, 2018, 2019), אך השיגה זכייה באליפות רק 16 שנים לאחר הזכייה הקודמת, בעונת 2020.

האצטדיון
--------

האצטדיון המרכזי
האצטדיון המרכזי באלמאטי נבנה בשנת 1958 וכולל 4 יציעים ובעל קיבולת של 23,804 מקומות.

תארים והישגים
-------------

סמל המועדון משנות ה-60 עד שנות ה-70
סמל המועדון משנות ה-70 עד שנות ה-80
קזחסטן
**ליגת העל הקזחית**:

* **זכייה (3):** 1992, 2004, 2020
* סגנות (5): 2015, 2016, 2017, 2018, 2019

**הגביע הקזחי**:

* **זכייה (9) (שיא):** 1992, 1996, 1999, 2001, 2003, 2014, 2015, 2017, 2018
* סגנות (3): 2004, 2005, 2016

**הסופר קאפ הקזחי**:

* **זכייה (2):** 2016, 2017
* סגנות (2): 2015, 2018

**הליגה הקזחית הראשונה**:

* **זכייה (1):** 2009

ברית המועצות
**הליגה הסובייטית הראשונה**:

* **זכייה (2):** 1976, 1983

**גביע הפדרציה הסובייטי**:

* **זכייה (1):** 1988

בינלאומי
**גביע רכבות אירופה**:

* **זכייה (1):** 1971

שחקנים
------

### שחקנים מפורסמים בעבר ובהווה

* אוקראינהאוקראינה אנטולי טימושצ'וק
* ברזילברזיל ואגנר לאב
* ברזילברזיל יסאל דה סילבה ברבוסה
* חוף השנהבחוף השנהב ג'רארד גוהו
* טרינידד וטובגוטרינידד וטובגו שלדון באטו
* ישראלישראל יוסי שקל
* ספרדספרד ססאר ארסו
* סרביהסרביה ז'רקו מרקוביץ'
* קזחסטןקזחסטן עליבק בולשב
* קזחסטןקזחסטן בויירז'ן יסלמחן
* רוסיהרוסיה אנדריי ארשבין
* רוסיהרוסיה מיכאיל בקאייב

### מאמנים בולטים

ברשימה זו מופיעים המאמנים שזכו בתואר אחד לפחות, עם קאיראט אלמטי:

| שם | תקופה | תארים |
| --- | --- | --- |
| ברית המועצותברית המועצות ויקטור קורולקוב | 1971–1972 | גביע רכבות אירופה |
| ברית המועצותברית המועצות סטניסלב קמינסקי | 1976–1978 | הליגה הסובייטית הראשונה |
| ברית המועצותברית המועצות ליאוניד אוסטרושקו | 1983–1986 | הליגה הסובייטית הראשונה |
| קזחסטןקזחסטן בחטיאר באייסייטוב | 1992–1993 | ליגת העל הקזחית, הגביע הקזחי |
| קזחסטןקזחסטן וחיד מסודוב | 1996–1998 | הגביע הקזחי |
| קזחסטןקזחסטן ולדימיר ניקיטנקו | 1999–2000 | הגביע הקזחי |
| קזחסטןקזחסטן וחיד מסודוב | 2001 | הגביע הקזחי |
| קזחסטןקזחסטן ליאוניד אוסטרושקו | 2003 | הגביע הקזחי |
| רוסיהרוסיה אלכס פטרושין | 2004–2004 | ליגת העל הקזחית |
| סלובקיהסלובקיה ולדימיר וייס | 2014–2015 | הגביע הקזחי |
| גאורגיהגאורגיה קחאבר צחדאדזה | 2016–2017 | 2 סופרקאפ קזחי |
| ספרדספרד קרלוס פרר | 2017–2018 | הגביע הקזחי |
| קזחסטןקזחסטן אנדריי קרפוביץ' | 2018 | הגביע הקזחי |
| בלארוסבלארוס אלכסיי שיפלבסקי | 2018– |  |
|

קישורים חיצוניים
----------------

ויקישיתוף מדיה וקבצים בנושא **קאיראט אלמטי** בוויקישיתוף
* אתר האינטרנט הרשמי של קאיראט אלמטי (בקזחית) (ברוסית) (באנגלית)
* קאיראט אלמטי, ברשת החברתית פייסבוק

* קאיראט אלמטי, ברשת החברתית אקס (טוויטר)

* קאיראט אלמטי, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* אור אבולעפיה, ‏מכבי הקזחית: היכרות עם קייראט, באתר ערוץ הספורט, ‏9 ביולי 2016
* רועי ויינברג, ‏הקשר לישראל והחלוץ האגדי: הכירו את קייראט, באתר ONE‏, 7 ביולי 2021

הערות שוליים
------------

1. ↑  ru:"Кайрат": пять поводов для гордости - "Kairat": five reasons for pride, UEFA.com, Aidyn Kozhakhmetov
2. ↑  Кайрат Боранбаев: Кайрат — Народная команда. Так было всегда, и мы хотим это возродить, sports.kz
3. ↑  Two Capitals Derby: Astana Share Spoils With Kairat Thanks to Last-Gasp Equaliser, Tlek Adryshev

| קזחסטןקזחסטן ליגת העל הקזחית, עונת 2022 |
| --- |
| 

|  |
| --- |
| אטיראו • אוקז'טפס • אורדבסי • אסטנה • אקז'אייק • אקסו • טראז • טובול • טוראן • מקתראל • קאיראט אלמטי • קאספיי • קזלז'אר • שחטיור קרגנדה |

 |